Rikicin jihar Zamfara: Dakarun Soji sun bindige yan bindiga 20 sun kwato makamai ▷ Legit.ng
Rikicin jihar Zamfara: Dakarun Soji sun bindige yan bindiga 20 sun kwato makamai
9 months ago 6967 views by Muhammad Auwal
Dakarun runduna ta daya na mayakan Sojin Najeriya sun samu nasarar hallaka yan bindiga da ake zargin yaran Buharin Daji ne dai dai har guda ashirin, da suka yi kaurin suna wajen kashe kashe da sace sacen jama’a a tsakanin Zamfara da Kaduna.
Mataimakin Daraktan watsa labaru na rundunar, Kanal Muhammad Dole ne ya bayyana haka a karshen mako yayin wata ganawa da manema labaru, inda yace Sojojin sun kashe yan bindigan ne a karkashin aiki na musamman, Operation Idon raini.
“A yayin aikin Operation Idon raini, Dakarunmu sun kai samame zuwa mabuyar yan bindiga dake kauyen Jambirni a karamar hukumar Maru na jihar Zamfara, inda suka kashe guda ashiri, suka kama guda uku, sa’annan wasu suka tsere da rauni.” Ini shi.
Kaakaki Muhammadu ya cigaba da fadin: ‘Mun gano makamai da suka hada da bindigar AK47 guda hudu, wayar salula kirar Motorola, alburusai, bindigun toka da wasu wayoyin hannu guda uku da na’aurar caja wayoyi.”
Daga karshe yace rundunar na godiya ga jama’a dake basu muhimmai kuma sahihan bayanan sirri, haka zalika yace Sojoji sun zage damtse don kawo karshen ayyukan yan bindiga a jihar Zamfara, da ma sauran sassan kasar nan.
Hausa NewsZamfara State News TodayKisan KaiLabarin Sojojin Najeriya
Sam Adeyemi The richest footballer in the world Richest black woman in the world Get help worldwide Nigeria Courses for art students
Ibtila’i ya fada ma mawakan Najeriya: An kashe guda, guda ya yi asarar yaronsa a ruwa